చెరుకుపల్లి (గుంటూరు జిల్లా)
ఆంధ్ర ప్రదేశ్ లోని గుంటూరు జిల్లాకు తూర్పు భాగాన ఉన్న మండలం, చెరుకుపల్లి (Cherukupalli). పిన్ కోడ్ నం. 522 309., ఎస్.టీ.డీ.కోడ్ = 08648.
సుమారు 300 సం. లకు పూర్వం గుంటూరు జిల్లా పెనుమూడి గ్రామానికి చెందిన యెల్లాప్రగడ శాసుర్లు గారు బాపట్ల సమీప గ్రామానికి కాలినడకన ప్రయాణం చేస్థూ విరామం కోసం ఈ ప్రాంతంలో ఆగి పరిసరాలను గమనించి గ్రామనిర్మాణానికి అనువైనదిగా భావించి కొంతకాలం తరువాత వారు మరికొంతమందితో కుటుంబసమేతంగా విచేసి గృహాలను నిర్మించుకొని నీటివనరుకై ప్రయత్నం చేస్తుండగా కేవలం చెలమలోతులోనే చెరుకురసం వంటి మంచి నీరు లభించటంతో ఈ గ్రామానికి చెరుకుపల్లి అని నామకరణం చేసి వారి ఇంటి పేరును చెరుకుపల్లిగా మార్చుకొని "చెరుకుపల్లి పెదశాసుర్లు "గా ప్రసిద్ధి చెందాడు. వీరి కుమారుడు శ్రీరాములు గారు అన్ని కులాల వారు నివసిస్థేనే గ్రామానికి పూర్థి శోభ చేకూరుతు౦దని భావించి నాలుగు వర్నాలవారు స్థిరపడడానికి చాలా కృషి చేసారు. నారుమడులకు అవసరమైన నీటి కోసమని దొరువు తీస్తూ౦డగా పోలేరమ్మ అమ్మవారి విగ్రహం లభించింది. విగ్రహాన్ని ఒడ్డుకు చేర్చి తాటాకులతో నీడ ఏర్పాటుచేసి రజకులను పూజారులుగా నియమించి ప్రతినిత్యం ధూపదీపనైవేద్యములు జరిపేలా ఏర్పాట్లు చేసారు. గ్రామంలో అమ్మవారి విగ్రహం లభించటం శుభసూచకంగా భావించి గ్రామస్థులంతా అమ్మవారికి పూజలు చేయటం ప్రారంభించారు. శ్రీరాములుగారు వ్యవసాయపనులకు వెళుతూ భోజనం, మంచినీళ్ళు వెంటతీసుకొని వెళ్ళేవారు, సాయంత్రానికి తెచ్చుకున్న మంచినీళ్ళు ఆయిపోవడంతో "అమ్మాపోలేరా దాహంగా ఉందమ్మా" అని తలచుకోగానే అమ్మవారు అద్రుశ్యరూపంలో గజ్జెల పట్టీల సవ్వడితో వచ్చి మంచి నీళ్ళు పోస్తుంటే శ్రీరాములుగారు దోసిటపట్టి నీళ్ళు త్రాగటం చూసిన తోటిపనివారు ఆశ్ఛర్యంతో ఇళ్ళకు వెళ్ళి కుటుంబసభ్యులతో జరిగిన వింత గురించి చెప్పుకొనేవారట. ప్రతిసంవత్సరం మొదటి ఆధివారం, బ్రాహ్మణులు అమ్మవారికి చద్దినైవేద్యాలు సమర్పించేవారు.
చెరుకుపల్లి గ్రామం, జిల్లా కేంద్రమైన గుంటూరు నుండి 40 కి.మీ ల దూరంలో ఉంది.
చెరుకుపల్లి గ్రామం, జిల్లాలోని వివిధ ప్రాంతాలకు రహదార్లతో విస్తృతంగా కలపబడి ఉంది. దగ్గరలోని రైలు స్టేషన్లు: తెనాలి, పొన్నూరు, రేపల్లె. పొన్నూరు పట్టణం నుండి 15 కి.మీ.లు, తెనాలి పట్టణం నుండి 25 కి.మీ.లు, రేపల్లె పట్టణం నుండి 23 కి.మీ. ల దూరంలోను చెరుకుపల్లి ఉంది.
ప్రాథమిక ఆరోగ్య ఉపకేంద్రం.
స్టేట్ బ్యాంక్ ఆఫ్ హైదరాబాదు:- చెరుకుపల్లె గ్రామములో ఈ బ్యాంక్ నూతన శాఖను, డోర్ నం.7/114, మెయిన్ రోడ్, చిరునామాలో, 2015,డిసెంబరు-30వ తేదీనాడు ప్రారంభించారు. గుంటూరు జిల్లాలో ఇది అ బ్యాంకు 49వ శాఖ. [15]
రామయ్య చెరువు:- సుమారు 9 ఎకరాల విస్తీర్ణంలో ఉన్న ఈ చెరువును ఇటీవల ప్రభుత్వం ప్రతిష్ఠాత్మకంగా చేపట్టిన నీరు-చెట్టు కార్యక్రమంలో భాగంగా, పూడిక తీసి అభివృద్ధి పరచారు. ఈ విధంగా చేయుటవలన, చెరువులో నీటి నిలువ సామర్ధ్యం పెరిగింది. ఈ పూడిక మట్టితో ఆదర్శ కాలనీలో అంతర్గత రహదారుల నిర్మాణం చేపట్టినారు. ఈ పూడికతీత మట్టిని రైతులు ట్రాక్టర్లతో తమ పొలాలకు తరలించుకుని, తద్వారా రసాయనిక ఎరువుల వినియోగాన్ని తగ్గించుకొని, ధనం ఆదా చేసుకున్నారు. మట్టి తీయడంతో చెరువులో నీరు ఊరినది. అడపాడపా పడిన వర్షాలతో చెరువు నిండినది. ఈ నీటితో చెరుకుపల్లి, అరుంబాక గ్రామాల రైతులకు సాగునీటి ఇబ్బంది తప్పినది. నీరు లేక భూములు బీడుగా ఉంచాల్సివస్తుందని భయపడిన రైతులు, చెరువునీటితో సాగుచేసి, ఆనందం వ్యక్తం చేస్తున్నారు. [14]
స్వయంభూగా లభించిన పోలేరమ్మ విగ్రహాన్ని బ్రాహ్మణకుటుంబంచే స్థాపించబడి పూజందుకోవడం వెశేషం. ఈ అమ్మవారి తిరునాళ్ళు, 2014,మే-27 మంగళవారం నాడు అత్యంతవైభవంగా నిర్వహించారు. రు. 50 లక్షలతో పునర్నిర్మాణం అయిన తరువాత మొదటిసారి జరుగుచున్న ఈ ఉత్సవంలో భారీ ఎత్తున ఏర్పాట్లుచేసారు. విద్యుత్తు ప్రభలు గూడా భారీ యెత్తున ఏర్పాటుచేసారు. ఉదయం నుండియే భక్తులు అమ్మవారిని దర్శించుకొని కానుకలు చెల్లించుకున్నారు. సాయంత్రం 5 గంటలనుండి జరిగిన పోలేరమ్మ శిడిమానోత్సవంలో వేలాదిమంది భక్తులు పాల్గొన్నారు. మరుసటి రోజు 28వ తేదీ బుధవారం నాడు, మహిళలు పెద్ద సంఖ్యలో వచ్చి, అమ్మవారికి చద్దినైవేద్యాలు సపర్పించుకున్నారు. [1]&[6]
ఈ దేవాలయ ఆవరణలో, గ్రామస్థుల విరాళాలు 5 లక్షల రూపాయల అంచనా వ్యయంతో నూతనంగా నిర్మించనున్న మంటప నిర్మాణానికి, 2015,జూన్-11వ తేదీ గురువారంనాడు, శంకుస్థాపన నిర్వహించారు. [14] 
ఈ ఆలయంలో స్వామివారి వార్షిక కళ్యాణోత్సవాలు 2014,మే-10, శనివారం నాడు వైభవంగా నిర్వహించారు. [4]
ఈ ఆలయ ప్రథమ వార్షికోత్సవం సందర్భంగా 2014,మే-14 న (వైశాఖ శుద్ధ పౌర్ణమి నాడు) ప్రత్యేక పూజలు నిర్వహించారు. ఉదయం స్వామివారికి 11 రకాలతో మహాన్యాసపూర్వక ఏకాదశ రుద్రాభిషేకం, అమ్మవారికి లక్ష మల్లెల పూజ, చండీ హోమం నిర్వహించారు. సాయంత్రం స్వామివారి కళ్యాణోత్సవాలు కన్నుల పండువగా నిర్వహించారు. [5]
ఈ ఆలయంలో, 2014,జూన్-9, సోమవారం నాడు, వార్షిక కళ్యాణ మహోత్సవాలు ప్రారంభించారు. పంచాహ్నిక దీక్షతో నిర్వహించుచున్న ఈ కార్యక్రమంలో తొలిరోజు స్వామివారికి స్నపన కార్యక్రమం నిర్వహించి, పెళ్ళికుమారునిగా అలంకరించారు. ఈ కల్యాణ కార్యక్రమాలలో భాగంగా, రాత్రికి అంకురార్పణ, రుత్విగ్వరణము నిర్వహించారు. మంగళవారం నాడు, ధ్వజారోహణ చేసారు. అనంతరం సాంస్కృతిక కార్యక్రమం నిర్వహించారు. మూడవ రోజు బుధవారం ఉదయం, నిత్యహోమం, బలిహరణ నిర్వహించారు. నాల్గవరోజు గురువారం రాత్రి 8 గంట్లకు స్వామివారికి ఎదురుకోలోత్సవం, 9 గంటలకు కళ్యాణం నిర్వహించారు. ఉత్సవాలలో భాగంగా 13వ తేదీ శుక్రవారం నాడు, నిత్యహోమం, బలిహరణ నిరవహించారు. అనంతరం స్వామివారు ఉభయ దేవేరులతో కలిసి, చెరుకుపల్లి వీధులలో ఊరేగినారు. గ్రామోత్సవంలో మహిళలు స్వామివారికి హారతులు సమర్పించారు. 14వ తేదీ శనివారం నాడు ఈ ఆలయంలో విశేషపూజలు నిర్వహించారు. వెకువఝాముననే, నిత్యహోమం, బలిహరణం, వసంతోత్సవం, చక్రస్నానాలు నిర్వహించారు. సాయంత్రం పూర్ణాహుతి నిర్వహించి, ధ్వజారోహణ చేసారు. 15వ తేదీ ఆదివారం నాడు, స్వామివారి కల్యాణమహోత్సవాలు ముగింపుకు చేరుకున్నవి. ముగింపు సందర్భంగా ఆదివారం ఉదయం వైఖాసన శాస్త్రోక్తవిధిగా స్వామివారికి విశేషపూజలు నిర్వహించారు. సాయంత్రం ద్వాదశ ప్రదక్షిణలు నిర్వహించారు. రాత్రి జరిగిన పవళింపుసేవ కార్యక్రమంలో మహిళలు అధికసంఖ్యలో పాల్గొని, స్వామివారికి ప్రత్యేకపూజలు నిర్వహించారు. [7]&[8]
స్థానిక వీరరాఘవపేటలోని ఈ ఆలయంలో, గత 49 సంవత్సరాలుగా, శ్రీ సీతారాముల వసంతనవరాత్రి ఉత్సవాలు, వార్షికంగా నిర్వహించుచున్నారు. 2015,మార్చి-29వ తేదీ నాడు, ఈ సంవత్సరపు ఉత్సవాలు ముగింపునకు వచ్చినవి. ముగింపు సందర్భంగా ఆలయంలో వేదపండితుల ఆధ్వర్యంలో నిర్వహించిన సామూహిక సత్యనారాయణ వ్రతాలలో పలువురు దంపతులు పాల్గొని సాంప్రదాయబద్ధంగా పూజలు నిర్వహించారు. ఈ కార్యక్రమంలో భక్తులు అధికసంఖ్యలో పాల్గొన్నారు. వేడుకల ముగింపు అనంతరం, రాత్రికి, శ్రీ సీతారాములకు నిర్వహించిన పవళింపుసేవలో మహిళలు అధికసంఖ్యలో పాల్గొని, జోలపాటలు పాడినారు. [12]
చెరుకుపల్లి గ్రామంలోని ఆదర్శ కాలనీలో ఈ ఆలయ నిర్మాణానికి 2017,ఫిబ్రవరి-19వతేదీ ఆదివారంనాడు భూమిపూజ నిర్వహించారు. తిరుమల-తిరుపతి దేవస్థానం సహకారంతో సమరసత సేవా ఫౌండేషన్ ఈ నిర్మాణాన్ని చేపట్టినది. [16]
గ్రామంలోని వీరరాఘవపేటలోని ఈ ఆలయ వార్షికోత్స వేడుకలను, 2015,మే నెల-1,2,3 తేదీలలో వైభవంగా నిర్వహించారు. [13]
పెద్దపల్లి గ్రామ గొల్లపాలెంలోని ఈ ఆలయ నాలుగవ వార్షికోత్సవ వేడుకలు 2017,జూన్-9వతేదీ శుక్రవారంనాడు ప్రారంభమైనవి. 11వ తేదీ ఆదివారం వరకు వైభవంగా నిర్వహించినారు. [17]
వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు